Қосымша

|  |
| --- |
| Мемлекеттік гранттарды қалыптастыру, беру, мониторингтеу және олардың тиімділігін бағалау қағидаларына 2-қосымша |
| Нысан |

**Үкіметтік емес ұйымдарға арналған мемлекеттік гранттардың 2024 жылға арналған басым бағыттарының тізбесі**

|  |  |  |  |  |  |  |  |
| --- | --- | --- | --- | --- | --- | --- | --- |
| № | Заңның 5-бабының 1-тармағына сәйкес мемлекеттік грант саласы | Мемлекеттік гранттың басым бағыты | Мәселенің қысқаша сипаттамасы | Қаржыландыру көлемі (мың теңге) | Грант түрі | Нысаналы индикатор | Материалдық-техникалық базаға қойылатын талаптар (ұзақ мерзімді гранттарды іске асыру кезінде ғана белгіленеді) |
| 1 | Азаматтық қоғамды дамытуға, оның ішінде үкіметтік емес ұйымдар қызметінің тиімділігін арттыруға жәрдемдесу | Жамбыл облысының Азаматтық орталығының қызметін ұйымдастыру | Жамбыл облысында 878 ҮЕҰ тіркелген, оның ішінде 200-ге жуық ҮЕҰ ғана белсенді, бүгінгі таңда жұмыс істемейтін немесе таралу сатысында тұрған *(уақытша жұмысын тоқтатқан)* ұйымдарды жабу мәселесі өзекті.  Қоғамдық ұйымдардың жеке брендін қалыптастыру, әлеуметтік желілерді жүргізудегі белсенділікті арттыру, өңірдегі азаматтық қоғам институттарының қызметтерін насихаттау бойынша ақпараттық іс-шаралар қажеттілігі бар.  Ауылда азаматтық бастамалардың дамуы төмен деңгейде. Ауылдық ҮЕҰ-дың мемлекеттік әлеуметтік тапсырыс аясындағы жобаларға және гранттық жобаларға қатысуға деген белсенділігі аз.  Белсенді жұмыс істейтін және өңірдің әлеуметтік-экономикалық дамуына елеулі үлес қосып жүрген қоғамдық ұйымдарды тиісті деңгейде ынталандыру қажет. | 5 280 000 теңге | 1 қысқа мерзімді грант | **Нысаналы индикатор:**  Жоба аясында Жамбыл облысының үкіметтік емес ұйымдарын кемінде 200 өкілдері қамтылады.  **Күтілетін нәтиже:**  1. ҮЕҰ үшін Жамбыл облысында өңірлік ресурстық орталық ашу және оның жұмыс істеуін қамтамасыз ету;  2. Мемлекеттік әлеуметтік тапсырысқа және гранттық қаржыландыруға өтінімдер дайындау және т.б. мәселелер бойынша өңірлік ресурстық орталықта кемінде 100 үкіметтік емес ұйымдарының өкілдеріне кәсіби, құқықтық, консультациялық көмек жүргізу *(тіркеу журналын жүргізу)*;  3. Жамбыл облысының үкіметтік емес ұйымдарына арналған білікті тренерді тарта отырып, жұмыс істемейтін ҮЕҰ-ды жабу мәселесі бойынша, ҮЕҰ есептерін деректер базасына тапсыру бойынша және мемлекеттік әлеуметтік тапсырыстар мен гранттарға қатысу туралы кемінде 50 ҮЕҰ-ға оқыту ұйымдастыру;  4. Еліміздің тәжірибелі мамандарының қатысуымен кемінде 50 қалалық және ауылдық ұйымдардың жетекшілеріне арналған көп компонентті *(қаржылық сауаттылыққа оқыту, бюджеттік процеске азаматтық бақылау жүргізу жөніндегі іс-шараларды ұйымдастыру бойынша семинарлар өткізу)* оқыту бағдарламасы жасақталып, жүзеге асырылады. Аталған оқытуда ауылдық аймақтардағы азаматтық бастамаларды қолдау үшін кемінде 15 ауылдық ҮЕҰ-дың қатысуын қамтамасыз ету  5. Жамбыл облысының азаматтық қоғам саласындағы жаңалықтар мен жетістіктер, ұйымдардың қызметі мен жобалары, қоғамдық ұйымдардың көшбасшылары туралы әлеуметтік желілерде тұрақты негізде ақпараттар жарияланады.  6. Азаматтық орталықтың қызметі аясында келесі тақырыптар бойынша бейнероликтер түсіру және әлеуметті желілерде тарату: (1) ауылдық ұйымдардың іс-шаралары мен жобалары және (2) облыс көлеміндегі Қазақстанның әлеуметтік-экономикалық дамуына үлес қосқан ҮЕҰ қызметі туралы бейнероликтер (4 дана бейнеролик).  7. «Қазақстанның үздік әлеуметтік жобалары» конкурсы ұйымдастырылады және өткізіледі.  8. ҮЕҰ өкілдерін Халықтық дипломатия орталығының қызметі туралы хабардар ету жөнінде шаралар қабылдау. |  |
| 2 | Азаматтық қоғамды дамытуға, оның ішінде үкіметтік емес ұйымдар қызметінің тиімділігін арттыруға жәрдемдесу | Облыс ардагерлеріне қолдау көрсету орталығының қызметін ұйымдастыру | Қоғам ардагерлерінің (белгілі қоғам және саяси қайраткерлердің, ғылыми және шығармашылық зиялы қауым өкілдері) бай өмірлік тәжірибесі мен білімі бар, олар қоғамның дамуы үшін маңызды ресурс бола алады. Алайда, олардың әлеуеті көбінесе белсенділік пен қоғамдық өмірге қатысудың болмауына байланысты толық пайдаланылмаған күйінде қалады. Бұл олардың тәжірибесі мен білімін өткір әлеуметтік мәселелерді шешу және жас ұрпақты тәрбиелеу үшін пайдалану мүмкіндігін жіберіп алуға әкеледі.  Сондықтан да қазіргі уақытта азаматтық қоғамдағы белсенділікті арттыру мен оның дамуына ықпал ету мақсатында қоғам ардагерлеріне қолдау көрсету мақсаты тұр.  Халқымыздың ежелден келе жатқан құндылықтарының бірі – үлкенді сыйлау, ақылына құлақ асу болатын. Олардың қоғамдағы рөлін пайдалана отырып, аталмыш топты азаматтармен және тұрғындардың жекелеген топтарының (жастардың, кәсіпкерлердің, жұмыссыздардың, әлеуметтік қорғалмаған санаттағы азаматтардың т.б) ұжымдық мүддесін білдіретін азаматтық қоғам институты ретінде қалыптастыру өзекті болып отыр.  Қоғам қайраткерлерінің көпжылдық тәжірибесі қазіргі таңда жергілікті атқарушы орган, бизнес қауымдастық пен азаматтық қоғам өкілдерінің өзара әрекет етуіне ықпал бола алады. Олардың қоғамдағы өзекті мәселелерді талқылап, түрлі шешімдерді қолдауы халықтың құзырлы органдармен сындарлы диалог құруына әсер етеді.  Осылайша ардагерлер қызметінің әлеуетін жергілікті атқарушы органдардың қабылдаған шешімдерін түсіндіруге, қоғамның барлық тобын біріктіруге, аймақтағы қоғамдық пікір көшбасшылары мен әртүрлі сала сарапшыларын қалыптастыруға мүмкіндік беріп, қоғамдық сенім орнатуға септігін тигізе алады. | 6 160 000 теңге | Қысқа мерзімді | **Нысаналы индикатор:**  Облыс ардагерлерінің азаматтық қоғамдағы белсенділігі мен рөлін арттыру мақсатында Орталық қызметі аясында Жамбыл облыс көлемінде кемінде 30 қоғамдық іс-шараға ардагерлердің қатысуын қамтамасыз ету  **Күтілетін нәтиже:**   1. Офлайн форматта кемінде 100 адамды қамти отырып, уәкілетті органдардың өкілдерін және ардагерлерді шақыра отырып, өңірді дамыту міндеттері мен өзекті мәселелерін шешу мақсатында ашық пікірталасқа шығарып азаматтық белсенділікті арттыру бойынша кемінде 10 іс-шаралар *(мысалы, дөңгелек үстелдер, презентациялар және (немесе) диалог алаңдары)* өткізу; 2. Офлайн форматта кемінде 50 адамды қамтып, уәкілетті органдардың өкілдерін және ардагерлерді шақыра отырып, халыққа әлеуметтік қызмет көрсету және олардың өміріндегі қиын жағдайларына көмек көрсету, азаматтардың ауыр жағдайларды жеңуге жігерлендіру мақсатында әлеуметтік қамсыздандырудың өзекті мәселелерін талқылау бойынша кемінде 5 іс-шаралар *(мысалы, дөңгелек үстелдер, презентациялар және (немесе) диалог алаңдары)* өткізу; 3. Ұрпақтар сабақтастығын қалыптастыру, отбасы институттарын нығайту, қазақстандық бірегейлікті ілгерілету және патриотизмді дамыту бойынша кемінде 100 адамды қамтитын офлайн форматта жастардың қатысуымен кемінде 10 іс-*шаралар (мысалы, дөңгелек үстелдер, презентациялар және (немесе) диалог алаңдары)* өткізу. 4. Кемінде 50 адамды офлайн форматта қамтитын жастар мен ардагерлердің қатысуымен Облыстық ардагерлер кеңесі жанынан құрылған «Билер кеңесі» өңірлік конференциясын өткізу; 5. «1 қазан – Халықаралық қарттар күніне» орай ардагерлерді тарта отырып, кемінде 50 қатысушымен офлайн форматта Облыстық ардагерлер кеңесі жанынан құрылған «Аналар алқасы» өңірлік форумын өткізу; 6. Офлайн форматта кемінде 50 адамды қамти отырып, «Ардагерлерге қамқорлық айлығы» акциясын өткізу; 7. Барлық аудандар мен Тараз қаласының аумағында офлайн форматта кемінде 100 адамды қамти отырып, естелік сыйлықтар тапсырыла отырып әр түрлі спорт түрлерінен кемінде 5 жарыс өткізу (шахмат, тоғызқұмалақ, бильярд және т.б. жарыстар.). Өткізу орнын ресімдеуді қамтамасыз ету. Әр түрлі түрлер бойынша жарысты бір жерде және бір уақытта өткізуге тыйым салынады; 8. Әлеуметтік жобаны ақпараттық қамтамасыз етуді ұйымдастыру: *(1) облыстық телеарналар және баспа БАҚ-та кемінде 5 жарияланымдар; (2) облыстық БАҚ интернет-ресурстарында кемінде 5 жарияланымдар; (3) облыстық танымал Instagram парақшаларында (кемінде 20 000 жазылушы аудиториясы бар) кемінде 5 жарияланымды жария ету.* |  |
| 3 | Отбасылық-демографиялық және гендерлік мәселелерді шешуге жәрдемдесу | «Отбасы институтын нығайту және гендерлік мәдениетті қалыптастыру» | Елімізде отбасылық саясатты жүргізу бағытындағы негізгі құжат - ҚР 2030 жылға дейінгі отбасылық және гендерлік саясат тұжырымдамасы болып табылады.  Еліміздегі отбасылық саясаттың кешенді зерттеу қорытындысы қоғамдағы ең өзекті мәселелер – отбасындағы тұрмыстық зорлық-зомбылық, жастар арасында отбасын құруды жоспарлаудың болмауы және ата-ана болуға саналы түрде дайындалмауы, отбасы институттарының әлсіреуі екендігін көрсетіп отыр.  Аталған тұжырымдаманың тағы бір негізгі бағыты – гендерлік саясатты қалыптастыру. Елімізде 2020 жылы Мемлекет басшысының тапсырмасымен әйелдер партиялық тізімнен бөлек, Парламент пен барлық деңгейдегі мәслихат құрамының 30%-ын құрау жөнінде шешім қабылданды. Нәтижесінде, 2022 жылдың қорытындысы бойынша ҚР Парламент Мәжілісіндегі депутат-әйелдер үлесі – 27,4%, мәслихатта – 30,5%, ал өңірдегі әйелдер-депутаттар үлесі 29% құрайды.  Жоғарыда көрсетілген деректер аймақта отбасылық және гендерлік саясатты іске асыруға бағытталған бірқатар ағартушылық, ақпараттық және білім беру бағытындағы кешенді іс-шараларды ұйымдастыру, әйелдер көшбасшылығын қолдау арқылы гендерлік теңдікті ынталандыру, отбасылық құндылықтарды насихаттауға бағытындағы жұмысты жүйелендіру қажеттілігі бар екенін көрсетеді. | 5 280 000 теңге | Қысқа мерзімді | **Нысаналы индикатор:**  Отбасылық құндылықтарды ілгерілету және гендерлік мәдениетті қалыптастыру бағытындағы ақпараттық қоғамдық іс-шараларға кемінде 500 адамды тікелей қамту  **Күтілетін нәтиже:**   1. Облыс аумағында офлайн форматта кемінде 300 адамды қамти отырып, отбасын жоспарлау, саналы ата-ана мен әке болу мәселелері, отбасында қазақи салт-дәстүрді насихаттау, балаларды толық отбасында тәрбиелеудің маңыздылығын арттыру, балаларға қатысты тұрмыстық зорлық-зомбылықтың алдын алу және ажырасу мен отбасылық қолайсыздықтың алдын алу бойынша «Отбасылық құндылықтар» атты кемінде 10 семинардан түратын оқыту шарасын өткізу 2. Офлайн форматта кемінде 100 адамды қамти отырып тұрмыстық зорлық-зомбылықты алдын алу бойынша оқыту ұйымдастыру және «гендерлік зорлық-зомбылыққа қарсы белсенді іс-қимылдың 16 күні» акциясын өткізу *(ақпараттық қамту – 1000 адам);* 3. Кемінде 100 жас адамдарды тарта отырып, отбасының тұрақтылығын, өзара қарым-қатынас пен некені сақтаудың маңыздылығын арттыру бойынша офлайн форматта «Жас Отбасы» ақпараттық курсын ұйымдастыру; 4. Жоба аясында психологиялық коррекция бағытында кемінде 20 жанжалдасқан отбасымен консультациялық жұмыс жүргізу; 5. Әлеуметтік желілерде және облыстық телеарналарда орналастыра отырып, Жамбыл облысының әйелдері мен қыздары арасындағы табысты тұлғалар туралы ұзақтығы 3 минуттан кем емес «Табыс тарихы» атты **2 бейнеролик**, салауатты отбасылық қатынастардың түрлі кейстері негізінде отбасындағы зорлық-зомбылықсыз қарым-қатынасты, әйелдер мен балаларға қатысты зорлық-зомбылыққа жол бермеуді ілгерілету бойынша **2 бейнероликті** (қазақ және орыс тілдерінде) әзірлеу және жариялау. Бейнероликтер Тапсырыс берушімен келісілуі керек. 6. Әлеуметтік жобаны ақпараттық қамтамасыз етуді ұйымдастыру: *(1) облыстық телеарналар және баспа БАҚ-та кемінде 5 жарияланымдар; (2) облыстық БАҚ интернет-ресурстарында кемінде 10* жарияланымдар*; (3) облыстық танымал Instagram парақшаларында (кемінде 20 000 жазылушы аудиториясы бар) кемінде 5 жарияланымды жария ету;* |  |
|  |  |  | **Барлығы:** | **16 720 000 теңге** |  |  |  |